ອີງຕາມຂໍ້ມູນຈາກລາຍການເຊຍລາວ ໂທລະພາບລາວສະຕຣາ ແຈ້ງໃຫ້ຊາບວ່າ: ສະໂມສອນຍິງປືນ ໄອພີເອັດຊີລາວ ຫຼື “IPSC LAO” ສະຫະພັນກີລາຍິງປືນແຫ່ງຊາດລາວ ໄດ້ສົ່ງນັກກີລາແມ່ນປືນ IPSC ທີມຊາດລາວ 10 ຄົນ ຍິງ 1 ຄົນ ເຂົ້າຮ່ວມການແຂ່ງຂັນກີລາຍິງປືນ IPSC ຊີແຊັມອາຊີ ເລໂວ 4 ທີ່ເມືອງພັດທະຍາ ປະເທດໄທ ຮັບກຽດເປັນເຈົ້າພາບວັນທີ 17-23 ກັນຍາ 2018 ເຊິ່ງລາຍການນີ້ ມີການແຂ່ງຂັນທັງໝົດ 6 ລາຍການ ແລະ ມີນັກກີລາເຂົ້າຮ່ວມເກືອບ 200 ຄົນ.
ສ່ວນລາວເຮົາສົ່ງຄະນະນຳ 1 ທ່ານ ແລະ ນັກກີລາ 10 ຄົນ ເຂົ້າຮ່ວມຊີງໄຊ ນຳໂດຍທ່ານ ພຸດທະສັກ ສຸກອາລຸນ ປະທານສະໂມສອນຍິງປືນ IPSC LAO ຄະນະບໍລິຫານງານສະຫະພັນຍິງປືນແຫ່ງຊາດລາວ ທັງເປັນຜູ້ອຳນວຍການສະໜາມກີລາຍິງປືນ 5 ເມສາ ສ່ວນນັກກີລາ ປະກອບມີ: ສຸນັນ ວັດທະນະບູນ ອານຸໄຊ ແສງດາລາ ອາໂນໄທ ເມືອງມະນີ ສິງຄຳ ສີປະເສີດ ພູທອນ ກໍລະສັກ ພານາສີ ແສງປະເສີດ ວັດທະນາ ແກ້ວດວງເດດ ທະນູໄຊ ທຳມະວົງ ຕຸ້ຍ ພານຸວົງ ແລະ ນາງ ກົງຄຳບົວ ແສງພະຈັນ.
ສຳລັບນັກກີລາທີມຊາດລາວ ຈະລົງແຂ່ງຂັນທັງໝົດ 3 ລາຍການ ປະກອບມີ: ປືນໂປຣດັກຊັນ (production) ລົງແຂ່ງຂັນ 3 ຄົນ ປືນໂອເພັນ (Open) ລົງແຂ່ງຂັນ 2 ຄົນ ແລະ ປືນຣີ ໂວນເວີ (Revolver) ລົງແຂ່ງຂັນ 4 ຄົນ.